Ókei , þetta er farið að fara verulega í taugarnar á mér … Sko … með fullri virðingu fyrir Morientes og Crouch , þá eru þeir tveir til samans búnir að skora rétt um einn þriðja af þeim mörkum sem Djibril Cissé hefur skorað í vetur ! Og Cissé hefði skorað meira ef hann hefði fengið að taka vítið sem hann átti með réttu að fá að taka , sem vítaskytta liðsins , á laugardaginn . Ég bara þoli þetta ekki ! Menn eiga að fá að vera í liðinu SAMKVÆMT SPILAMENNSKU , og samkvæmt henni eiga Morientes og Cissé að vera í liðinu í kvöld ! Morientes hefur skorað 2 mörk í 3 síðustu leikjum , og Cissé hefur raðað jafnt og þétt í allan vetur . En NEINEI … Crouch er tekinn fram fyrir hann . Þetta er alveg jafn óþolandi og það var á sínum tíma þegar Emile Heskey var alltaf valinn fram yfir Milan Baros og Jari Litmanen , alveg sama þótt þeir skoruðu meira og / eða spiluðu betur . Ef Cissé sér ekki að hann geti unnið sér inn sæti í liðinu með því að spila betur en hinir framherjarnir , og skora meira en þeir allir til samans , hvað á hann þá að halda ? Og hvað eiga hinir framherjarnir að halda líka ? Ef Crouch og Nando sjá að þeir þurfa ekki einu sinni að spila neitt sérstaklega vel til að eiga sæti í liðinu … ??? Kjaftæði ! Oh hvað ég er pirraður . Rafa er að velja mennina sem hann er enn að vona að hrökkvi í gang fram yfir leikmann sem er í banastuði . Hvernig í fjandanum gagnast það liðinu ?!? Ég panta hér með að taka leikskýrslu , Einar og Aggi , og svo það sé skjalfest hér á síðunni þá er eins gott að við ( a ) vinnum þennan leik og ( b ) Crouch og Morientes skori báðir … annars verður þessi leikskýrsla mín ekki fögur lesning ! ÁFRAM LIVERPOOL ! Og Áfram Crouch & Nando ! Ég styð alla leikmenn Liverpool til dáða á meðan á leik stendur … en að leikslokum verður sko alveg örugglega farið yfir leikinn með raunsæisaugum . Alls ekki sammála þér þarna Kristján . Ef eitthvað er að marka fyrri hálfleikinn , þá er Crouch einmitt í banastuði ( veit þó að þú ert að meina að skora ) . Hann er að spila frábærlega það sem af er leiknum og búinn að spila ágætlega til þessa með okkur . Og þetta er staðreynd . Liðið er líka að spila vel þessi misserin , skorum nóg af mörkum og það skiptir ekki hvaðan mörkin koma , er það nokkuð ?